CELEX: C2006/178/03
Language: lt
Date: 2006-07-29 00:00:00
Title: Byla C-430/04  2006 m. birželio 8 d.  Teisingumo Teismo (antroji kolegija) sprendimas ( Bundesfinanzhof  —  Vokietija  — prašymas priimti prejudicinį sprendimą)  Finanzamt Eisleben prieš Feuerbestattungsverein Halle eV  (Šeštoji PVM direktyva — Galimybė remtis 4 straipsnio 5 dalies antrąja pastraipa — Privataus apmokestinamojo asmens veikla, vykdoma konkuruojant su valdžios institucija — Viešosios teisės subjektas — Veiklos, kai laikoma, jog ją vykdo valdžios institucijos, neapmokestinimas)

29.7.2006   
            
            
               LT
            
            
               Europos Sąjungos oficialusis leidinys
            
            
               C 178/2
            
         2006 m. birželio 8 d. Teisingumo Teismo (antroji kolegija) sprendimas (Bundesfinanzhof — Vokietija — prašymas priimti prejudicinį sprendimą) Finanzamt Eisleben prieš Feuerbestattungsverein Halle eV
   
   (Byla C-430/04) (1)
   
   (Šeštoji PVM direktyva - Galimybė remtis 4 straipsnio 5 dalies antrąja pastraipa - Privataus apmokestinamojo asmens veikla, vykdoma konkuruojant su valdžios institucija - Viešosios teisės subjektas - Veiklos, kai laikoma, jog ją vykdo valdžios institucijos, neapmokestinimas)
   (2006/C 178/03)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   Ieškovė: Finanzamt Eisleben
   Atsakovė: Feuerbestattungsverein Halle eV
   Įstojusi į bylą šalis: Lutherstadt Eisleben
   Dalykas
   Prašymas priimti prejudicinį sprendimą — Bundesfinanzhof — 1977 m. gegužės 17 d. Šeštosios Tarybos direktyvos Nr. 77/388/EEB dėl valstybių narių įstatymų, susijusių su apyvartos mokesčiais, suderinimo — bendra pridėtinės vertės mokesčio sistema: vienodas apskaičiavimo pagrindas (OL L 145, p. 1) 4 straipsnio 5 dalies antrosios pastraipos išaiškinimas — Viešosios teisės subjektų, kurie vykdo veiklą ir sudaro sandorius kaip valdžios institucijos, prievolė mokėti mokesčius, jeigu jų neapmokestinimas asmenų žymiai iškraipytų konkurenciją — Krematoriumo paslaugas teikiančio privataus apmokestinamojo susivienijimo, konkuruojančio su vietinės valdžios institucija, vykdančia panašią, neapmokestinamą arba palankiau apmokestinamą veiklą, galimybė remtis šia nuostata
   Rezoliucinė dalis
   Privatus asmuo, konkuruojantis su viešosios teisės subjektu ir ginčijantis veiklos, pastarojo vykdomos kaip viešosios valdžios institucijos, neapmokestinimą arba per mažą apmokestinimą pridėtinės vertės mokesčiu, nagrinėjant tokį ginčą kaip pagrindinėje byloje tarp privataus asmens ir nacionalinio mokesčių administratoriaus, gali remtis 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 4 straipsnio 5 dalies antrąja pastraipa.
   
      (1)  OL C 300, 2004 12 4.